L 183/66 Jurnalul Oficial al Uniunii Europene 24.6.2014 DECIZIA 2014/385/PESC A CONSILIULUI din 23 iunie 2014 de prelungire a mandatului Reprezentantului Special al Uniunii Europene pentru drepturile omului CONSILIUL UNIUNII EUROPENE, având în vedere Tratatul privind Uniunea Europeană, în special articolul 31 alineatul (2) şi articolul 33, având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1) La 25 iunie 2012, Consiliul a adoptat Cadrul strategic al UE privind drepturile omului și democrația și Planul de acţiune al UE privind drepturile omului şi democraţia. (2) La 25 iulie 2012, Consiliul a adoptat Decizia 2012/440/PESC (') de numire a domnului Stavros LAMBRINIDIS în calitate de Reprezentant Special al Uniunii Europene (RSUE) pentru drepturile omului. Mandatul RSUE urmează să expire la 30 iunie 2014. (3 Mandatul RSUE ar trebui să fie prelungit pentru o perioadă suplimentară de 8 luni, ADOPTĂ PREZENTA DECIZIE: Articolul 1 Reprezentantul Special al Uniunii Europene Mandatul domnului Stavros LAMBRINIDIS în calitate de RSUE pentru drepturile omului se prelungeşte până la 28 februarie 2015. Consiliul poate decide cu privire la încheierea anticipată a mandatului RSUE, pe baza unei evaluări a Comitetului politic și de securitate (COPS) și a unei propuneri din partea Înaltului Reprezentant al Uniunii pentru afaceri externe și politica de securitate (ÎR). Articolul 2 Obiective de politică Mandatul RSUE se bazează pe obiectivele de politică ale Uniunii în domeniul drepturilor omului, astfel cum sunt prevă- zute în tratat, în Carta drepturilor fundamentale a Uniunii Europene, precum şi în Cadrul strategic al UE privind dreptu- rile omului şi democrația și în Planul de acţiune al UE privind drepturile omului şi democrația: (a) sporirea eficacității, a prezenței și a vizibilității Uniunii în protecţia și promovarea drepturilor omului în lume, în special prin aprofundarea cooperării și dialogului politic ale Uniunii cu țările terțe, partenerii relevanți, mediul de afaceri, societatea civilă și organizațiile internaționale și regionale, precum şi prin intermediul acţiunii în forurile internaționale relevante; (b) sporirea contribuției Uniunii la consolidarea democrației şi a instituțiilor, a statului de drept, a bunei guvernanțe, a respectării drepturilor omului şi a libertăților fundamentale în întreaga lume; (c) îmbunătățirea coerenței acţiunii Uniunii în domeniul drepturilor omului şi integrarea drepturilor omului în toate domeniile de acţiune externă a Uniunii. Articolul 3 Mandat În vederea realizării obiectivelor de politică, mandatul RSUE constă în: (a) contribuția la punerea în aplicare a politicii Uniunii în domeniul drepturilor omului, în special a Cadrului strategic al UE privind drepturile omului și democrația şi a Planului de acţiune al UE privind drepturile omului şi democrația, inclusiv prin formularea de recomandări în acest sens; () J0L200,27.7.2012,p.21.